4. ΑΠΟΦΑΣΙΣ ΔΙΟΙΚΗΤΙΚΟΥ ΣΥΜΒΟΥ ΛΙΟΥ ΙΚΑ της 24 Ιουλ.1953 Περί της εφαρμογής του Κανονισμού Λουτροθεραπείας Ι.Κ.Α. Έχοντες υπ’ όψιν : α) Την διάταξιν του άρθρ.31 παρ.4 εδάφιον τελευταίον του Α.Ν.1846/51 και β) την υπ’ αριθ.8688 της 25/29-2-52 (Φ.Ε.Κ. 49/1952 Τεύχ. Β΄) απόφασιν του Υπουργού Εργασίας «περί τροποποιήσεως και συμπληρώσεως του Κανονισμού λουτροθεραπείας του Ι.Κ.Α.» αποφασίζομεν τα κάτωθι : 1.Κατ’ εφαρμογήν του ως άνω Κανονισμού παρέχεται κατά το τρέχον έτος λουτροθεραπείας εις τους αμέσως ησφαλισμένους του Ι.Κ.Α. εφ’ όσον αύτη είναι αναγκαία δια την ίασίν των ή την αποκατάστασιν της προς εργασίαν ικανότητός των, η δε πάθησίς των εμπίπτει εις μίαν εκ των εν άρθρ.2 του Κανονισμού αναγραφομένων κατηγοριών παθήσεων, διευκρινιζομένου, ότι η λουτροθεραπεία παρέχεται εις μεν την υπό στοιχ. γ΄ αρθρίτιδα δυσκρασικήν εις ας περιπτώσεις αύτη εμφανίζει πρόσφατον παρόξυνσιν (φλεγμονώδεις εκδηλώσεις αρθροπάθειας) εις δε τον υπό στοιχ. δ΄ μυϊκόν ρευματισμόν, εφ’ όσον ούτος  εμφανίζει κινητικάς διαταραχάς και ατροφίαν μυϊκήν. Εις πάσας δε τας κατά τ’ ανωτέρω κατηγορίας παθήσεων μόνον εφ’ όσον αποδεδειγμένως οι πάσχοντες υπεβλήθησαν εις παρακλινικάς  Σελ. 240 εξετάσεις ή ενοσηλεύθησαν εν Νοσοκομείω ή έτυχον φαρμακευτικής αγωγής προ της ενάρξεως της λουτρικής περιόδου. 2.Η λουτροθεραπεία περιορίζεται εις τα εν παρ.2 στοιχ. β΄ του άρθρ.1 του Κανονισμού αυτοφυή γενικά λουτρά ή ιλυόλουτρα (λασπόλουτρα) νοουμένων ως τοιούτων και των εισπνοών, ρινοπλύσεων ή της ποσιθεραπείας εφ’ όσον αύτη απαιτείται να γίνη εν τω τόπω της λουτροπηγής. Δια το τρέχον έτος θα χρησιμοποιηθώσιν αι εν τω προσηρτημένω πίνακι αναφερόμεναι ιαματικαί πηγαί υποδεικνυομένης εκάστοτε της εξ αυτών προσφοροτέρας  πηγής της κειμένης πλησιέστερον της κατοικίας του ησφαλισμένου. 3.Η λουτρική περίοδος καθορίζεται δια το τρέχον έτος από 1 ης  Ιουλίου μέχρι 31 ης   Οκτωβρίου. 4.Ο αριθμός των λούσεων ορίζεται εις 20 κατ’ ανώτατον όριον δια την αυτήν περίπτωσιν εντός του αυτού έτους. Εις εξαιρετικώς σοβαράς μορφάς παθήσεων δύναται να εγκρίνηται παρά της Τ.Δ.Ε. μετά γνώμην της οικείας Πρωτοβαθμίου Υγειονομικής Επιτροπής αριθμός λούσεων περισσοτέρων των 20. 5.Περί της ανάγκης της λουτροθεραπείας του ησφαλισμένου γνωματεύει η Α/θμιος Υγειονομική Επιτροπή του οικείου Υπ/τος, κατόπιν εισηγήσεως του παρακολουθήσαντος την περίπτωσιν θεράποντος ιατρού του ΙΚΑ. Εν τη εισηγήσει του θεράποντος ιατρού δέον ν’ αναφέρωνται λεπτομερώς α) το είδος της παθήσεως, β) τα αντικειμενικά ευρήματα, γ) αι εκτελεσθείσαι πάσης φύσεως παρακλινικαί εξετάσεις και δ) η εφαρμοσθείσα θεραπευτική αγωγή (έντυπον υπ’ αριθ.1 σελ.Α.). Εν δε τη γνωματεύσει της Α/θμίου Υγειονομικής  Επιτροπής : α) το είδος της παθήσεως, καθοριζομένης επακριβώς της κατηγορίας παθήσεως, εις ην ανάγεται το περιστατικόν και σημειουμένου του αντιστοιχούντος εις αυτήν στοιχείου (α, γ, κλπ.) εκ των περιλαμβανομένων εν άρθρ.2 του Κανονισμού κατηγοριών, β) το ιστορικόν της περιπτώσεως, γ) η ανάγκη της  λουτροθεραπείας, δ) η ενδεικνυομένη δια την πάθησιν του ησφαλισμένου λουτροπηγή και ε) ο αριθμός των λούσεων, (έντυπον υπ’ αριθ.1 σελ. Β). 15Β.Ε.γ.3-4 Λουτροθεραπεία και Αεροθεραπεία Εφ’ όσον η Α.Υ .Ε. κρίνει τούτο αναγκαίον, γνωματεύει και περί της χρονικής περιόδου, καθ’ ην δέον να λάβη χώραν η λουτροθεραπεία. Ο Διευθυντής του Υπ/τος αποφασίζων, επί τη βάσει της σχετικής γνωματεύσεως της Α/θμίου Υγειονομικής Επιτροπής, την παροχήν της λουτροθεραπείας, καθορίζει την προς ην η μετακίνησις του ησφαλισμένου λουτροπηγήν, τον αριθμόν των λούσεων, και την χρονικήν περίοδον, καθ’ ην δέον να εφαρμοσθή η λουτροθεραπεία εις εκάστην συγκεκριμένην περίπτωσιν. Ο Διευθυντής του Υπ/τος δύναται να προσβάλη την γνωμάτευσιν ενώπιον της Β/θμίου Υγειονομικής Επιτροπής. 6.Εφ’ όσον η λουτροθεραπεία παρέχεται εις ιαματικάς πηγάς κειμένας εγγύς του τόπου της κατοικίας του ησφαλισμένου και είναι εφικτή η αυθημερόν μετάβασις και επιστροφή τούτου, καταβάλλονται εις το ακέραιον αι δαπάναι της καθ’ ημέρας μεταβάσεως και επιστροφής του, υπολογιζόμεναι επί τη βάσει του εισιτηρίου Γ΄ θέσεως ή απλής τοιαύτης επί των επικρατέστερων μέσων συγκοινωνίας (αυτοκινήτων, βενζινοπλοίων κλπ.). Ειδικώτερον όσον αφορά τους ημερομισθίους ησφαλισμένους, εφ’ όσον ο παραπεμπόμενος προς λουτροθεραπείαν δεν τυγχάνει ανίκανος προς εργασίαν συνεπεία της παθήσεώς του, πλην όμως κατά την κρίσιν της αρμοδίας Υγειονομικής Επιτροπής, η εφαρμογή της ενδεικνυομένης λουτροθεραπείας καθιστά επιβεβλημένην την αποχήν από της εργασίας του, καταβάλλεται εις τον ενδιαφερόμενον εκτός των παροχών της προηγουμένης παραγράφου, επίδομα ίσον προς το υπό του άρθρ.38 του Α.Ν.1846 καθοριζόμενον επίδομα ασθενείας, εφ’ όσον ο δικαιούχος έχει πραγματοποιήσει 100 ημέρας εργασίας κατά τας διατάξεις του άρθρου 35 του ως άνω νόμου. Η ιδιότης του ησφαλισμένου ως ημερομισθίου δέον να προκύπτη εξ υπευθύνου σχετικής βεβαιώσεως του εργοδότου του. Το ημερήσιον επίδομα της προηγουμένης παραγράφου δεν δύναται να υπερβαίνη το ποσόν των δραχ.20.000. Εφ’ όσον η λουτροθεραπεία παρέχεται εις ιαματικάς πηγάς κειμένας μακράν του τόπου εις ον διαμένει συνήθως ο ησφαλισμένος και δεν είναι εφικτή η αυθημερόν μετάβασις και επιστροφή τούτου, το Ίδρυμα : α) Συμμετέχει κατά 3/5 εις τα έξοδα μεταβάσεως και επιστροφής του δεομένου λουτροθεραπείας υπολογιζόμενα κατά το άρθρ.38 του Κανονισμού Ασθενείας (εάν παρίσταται προς τούτο ανάγκη, και του συνοδού του) και β)καταβάλλει το εν άρθρ.8 παρ.1 εδάφ. β΄ του Κανονισμού επίδομα λουτροθεραπείας. Τα κατά τ’ ανωτέρω καταβλητέα επιδόματα εις αμφοτέρας τας περιπτώσεις α) συνυπολογίζονται εις το κατά νόμον ανώτατον όριον επιδοτήσεως λόγω ασθενείας και β) δεν συντρέχουσι μετά του επιδόματος ασθενείας. 7.Το Ίδρυμα αποδίδει την δαπάνην των λούσεων βάσει του ισχύοντος τιμολογίου κατωτέρας θέσεως του υδροθεραπευτηρίου, συμμετέχοντος του ησφαλισμένου εις ποσοστόν 20 % επί ταύτης. 8.Η πραγματοποίησις της λουτροθεραπείας θα ενεργείται ως ακολούθως : α) Προ της αναχωρήσεως του ησφαλισμένου δια τον τόπον της λουτροπηγής. Μερίμνη του εγκρίνοντος την παροχήν της λουτροθεραπείας Υπ/τος θα εκδίδεται το εισιτήριον (ατμοπλοίου, σιδηροδρόμου, αυτοκινήτου) του αναχωρούντος προς λουτροθεραπείαν ησφαλισμένου. Προς τούτο έκαστον Υπ/μα δέον να έλθη εις απ’ ευθείας συνεννόησιν με τα κατά τόπους Κοινά Ταμεία Αυτοκινήτων ως και τα γραφεία των σιδηροδρομικών επιχειρήσεων και των Ναυτικών Πρακτορείων, ίνα καταβάλλεται παρά του Ιδρύματος το αντίτιμον των εκδιδομένων εισιτηρίων, συγκεντρωτικώς, προς εξόφλησιν του σχετικού λογαριασμού, της οικείας Τ.Δ.Ε. δυναμένης να εγκρίνη την προκαταβολήν ποσού εις τας επιχειρήσεις μεταφορών έναντι του λογαριασμού τούτου. Ειδικώτερον βάσει εγγράφου υπηρεσιακής εντολής το οικείον Γραφείον Μεταφορών θα εκδίδη το εισιτήριον (αυτοκινήτου, σιδηροδρόμου, ατμοπλοίου κλπ.). Επίσης δύνανται να καταβάλλωνται τα οδοιπορικά έξοδα επί τη προσαγωγή αντιγράφου εισιτηρίων ή αποδείξεων πληρωμής τούτων. Εξ άλλου δύναται να προκαταβάλλεται κατά το 1/3 το ο δικαιούται τυχόν ο ησφαλισμένος επίδομα δια το σύνολον των ημερών της περιόδου λουτροθεραπείας. β) Μετά το πέρας της λουτροθεραπείας : Η εκκαθάρισις του λογαριασμού εφ’ εκάστης περιπτώσεως, θα ενεργείται επί τη προσαγωγή α) αποδείξεως πληρωμής των εισιτηρίων (ή αντιγράφου τούτων), β) αποδείξεως  της λουτροπηγής ως προς το καταβληθέν ποσόν δια τας λούσεις (ανάλυσις λογαριασμού λούσεως και της αξίας αδείας λούσεων) αναγραφομένου του ακριβούς αριθμού των πραγματοποιηθεισών λούσεων. Η απόδειξις αύτη δέον να θεωρήται παρά της κατά τόπους αστυνομικής αρχής και γ) βεβαιώσεως του ιατρού της λουτροπηγής. Το αποδοτέον εις τον δικαιούχον ποσόν, θα υπολογίζεται βάσει των ανωτέρω στοιχείων, αφαιρουμένου του βαρύνοντος τούτον ποσοστού συμμετοχής επί της τιμής των εισιτηρίων και της αξίας των λούσεων. Θα εξοφλήται δε και το ό δικαιούται ενδεχομένως ο ησφαλισμένος επίδομα, το οποίον θα αντιστοιχή εις τον αριθμόν των πραγματοποιηθεισών λούσεων και μέχρι πάντως των εγκεκριμένων τοιούτων, υπολογιζομένων και των ημερών ταξειδίου. (Αντί της σελ. 241) Σελ. 241(α) ΠΕ-63 Λουτροθεραπεία και Αεροθεραπεία 15Β.Ε.γ.4 Εγκεκριμέναι λουτροπηγαί αίτινες θέλουσι χρησιμοποιηθή παρά του ιδρύματος κατά την τρέχουσαν λουτρικήν περίοδον ΠΕΛΟΠΟΝΝΗΣΟΣ Ν. Ηλείας ΠΗΓΙΑ ΚΑΪΑΦΑ Δερματοπάθειαι, ρευματισμοί, αρθρίτιδες, Νευραλγίαι, παθήσεις ήπατος, χολολιθιάσεις. Ν. Ηλείας ΚΥ ΛΗΝΗΝ Άσθμα, βρογχίτιδες, ρινίτιδες, φαρυγγίτιδες. Ν. Κορινθίας ΛΟΥΤΡΑΚΙΟΝ (Φυσικά – Θερμά) Αρθριτισμός, ουρική αρθρίτις, ψαμμιάσεις, νεφρολιθιάσεις, χολολιθιάσεις, χολοκυστίτιδες. Ν. Αιγιαλείας ΣΕΛΙΑΝΙΤΙΚΑ Ρευματισμοί, Αρθριτισμός, Ισχυαλγία κλπ. Γορτυνίας ΛΟΥΤΡΑ ΗΡΑΙΑΣ ΣΤΕΡΕΑ ΕΛΛΑΣ Ν. Αττικής ΒΟΥ ΛΙΑΓΜΕΝΗ Νευροαρθριτικαί, μυαλγίαι, χο ιραδώσεις. Ν. Φθιώτιδος ΥΠΑΤΗ Χρόνιαι δερματοπάθειαι αρτηριακή υπέρτασις, γυναικολογικά, νευροαρθριτισμός, χολολιθιάσεις, νεφρολιθιάσεις. Ν. Φθιώτιδος ΚΑΜΜΕΝΑ ΒΟΥΡΛΑ Ρευματισμοί, παραμορφωτικαί αρθρίτιδες, νεφρίτιδες, νευραλγίαι, δερματοπάθειαι, παθήσεις αδένων έσω εκκρίσεων. Ν. Αττικής ΠΗΓ ΑΙ ΜΕΘΑΝΩΝ  Ρευματισμοί, αρθριτισμοί, γυναικολογικαί παθήσεις, ισχιαλγίαι, δερματολογικά. Ν. Φθιώτιδος ΠΗΓ ΑΙ ΠΛΑΤΥΣΤΟΜΟΥ Ρευματικαί και αρθριτικαί παθήσεις, χολολιθιάσεις, νεφρολιθιάσεις. Ν. Φθιώτιδος ΘΕΡΜΟΠΥ ΛΑΙ Χρόνιαι δερματοπάθειαι, ρευματισμοί, γυναικολογικά. ΘΕΣΣΑΛΙΑ Ν. Τρικάλων ΠΗΓ ΑΙ ΣΜΟΚΟΒΟΥ Ρευματισμοί, αρθρίτιδες, δερματοπάθειαι, γυναικολογικά. ΜΑΚΕΔΟΝΙΑ Ν. Θεσ/νίκης ΛΑΓΚΑΔΑΣ Χρόνιαι ρευματικαί και αρθριτικαί παθήσεις αρθρώσεων και μυών, νευραλγίαι, ισχιάδες, νεφρίτιδες. Ν. Θεσ/νίκης ΣΕΔΕΣ οξείς και χρόνιαι ρευματισμοί, αγκυλώσεις, λευκοί όγκοι, διαβήτης. Ν. Θεσ/νίκης  Ν. ΑΠΟΛΛΩΝΙΑ Αρθρίτιδες, ψαμμιάσεις, λιθιάσεις, δυσπεψίαι. Ν. Σερρών ΣΙΔΗΡΟΚΑΣΤΡΟΝ Ρευματισμοί, αρθρίτιδες, νεφρολιθιάσεις, ψαμμιάσεις. Ν. Εδέσσης ΛΟΥΤΡΟΧΩΡΙΟΝ Δερματικά Νοσήματα, χρόνιοι ρευματισμοί. Ν. Ναούσης Ν. ΛΟΥΤΡΙΚΟ ΑΡΔΕΑΣ Ανάλογος Λουτρακίου – Πλατυστόμου. Ν. Σερρών ΝΙΓΡΙΤΑ Δυσπεψίαι, ανεπάρκειαι ήπατος, υπεραιμικαί καταστάσεις, καταρροϊκαί φλεγμοναί. Σελ. 242(α) ΠΕ-64 ΘΡΑΚΗ Ν. Καβάλας ΕΛΕΥΘΕΡΑΙ Ρευματισμοί, αρθροπάθειαι, νευραλγίαι, γυναικολογικά, παθήσεις πεπτικούς συστήματος. ΝΗΣΟΙ Εύβοια ΑΙΔΗΨΟΣ Ρευματισμοί, αρθρίτιδες, γυναικολογικαί παθήσεις. Εύβοια ΚΥΜΗ Ουραιμία ή λίθοι εξ ουρικού οξέος, χρονία πυελίτις, ψαμμίασις νεφρική, και κυστική λιθίασις και πυελονεφρίτις. Ρόδος ΚΑΛΛΙΘΕΑ ΡΟΔΟΥ Χολοκυστίτις, ηπατικά, λιθίασις, δυσκοιλιότης, αρθρίτις, διαβήτης, γαστρίτις, παχυσαρκία. Ικαρία ΠΗΓ ΑΙ ΙΚΑΡΙΑΣ Αρθρίτιδες, ρευματοπάθειαι, παραπληγίαι, ημιπληγίαι, νεφρίτιδες, λυμφατισμός αφιλαξίαι, αμινόρροια, δυσμηνόρροια, ημικρανίαι, δερματοπάθειαι, νευρώσεις. Ζάκυνθος ΤΕΤΑΡΤΙΑ Θειούχος αλιπηγή. Μυτιλήνη ΘΕΡΜΗ ΜΥΤΙΛΗΝΗΣ Λιθιάσεις, ψαμμιάσεις, μητρικά, διαταραχαί ήπατος. ΗΠΕΙΡΟΣ Πρέβεζα ΠΑΛΗΟΣΑΡΑΓ Α Δερματικαί παθήσεις, χρόνια εκζέματα, Μυϊκοί και αρθριτικοί ρευματισμοί, Νευραλγίαι, ισχιάδες, θεραπεία συφιλίδος και των χρονίων δια μετάλλων δηλητηριάσεων. Εισπνοαί. Χρονία καταρροή των βλενογόνων ρινός, φάρυγγος, βρόγχων και άσθμα. Νίσυρος ΙΑΜΑΤΙΚΑ ΛΟΥΤΡΑ ΝΙΣΥΡΟΥ Ρευματισμοί οξείς και χρόνιοι. Ουρική αρθρίτις,, ψαμμίασις, λιθίασις νεφρών. Δερματίτιδες. Μετεγχειρητικαί αγκυλώσεις. Νοσήματα μήτρας και παραμητρίων. Ισχιαλγίαι, Νευρίτιδες. Μυατροφίαι τραυματικαί και επαγγελματικαί. 